વડાપ્રધાન નરેન્દ્ર મોદી હાલ ગુજરાતના બે દિવસના પ્રવાસ પર છે. જે અંતર્ગત તે આજે હેલિકોપ્ટર દ્વારા ચોટીલા પહોંચ્યા હતા. ઉલ્લેખનીય છે કે અહીં તેમણે સીએમ વિજય રૂપાણીની હાજરીમાં, રાજકોટ ગ્રીનફિલ્ડ એરપોર્ટના ભૂમિપૂજન સમારંભમાં હાજરી આપી હતી. આ પ્રસંગ વિજય રૂપાણી સમેત નાયમ મુખ્યમંત્રી નીતિન પટેલ પણ હાજર રહ્યા હતા. ત્યારે ભાજપના નેતાઓ દ્વારા પીએમ મોદીનું કાર્યક્રમમાં સ્વાગત કરવામાં આવ્યું હતું. આ કાર્યક્રમમાં વડાપ્રધાન નરેન્દ્ર મોદી કુલ 7881 કરોડના કામોનું લોકાર્પણ કરશે. જેમાં સૌથી મોટો અને મહત્વનો પ્રોજેક્ટ છે રાજકોટ ગ્રીનફિલ્ડ એરપોર્ટ.